གོང་གསལ་གྱི་གནད་དོན་འདི་དག་ཀྱང་ྋགོང་ས་ྋསྐྱབས་མགོན་ཏཱ་ལའི་བླ་མ་མཆོག་ནས་ཁ་བྲལ་དང་རང་བཙན་རྩོད་རྒྱུ་དོར་གནང་བའི་རྒྱུ་རྐྱེན་ཞིག་ཡིན།གལ་ཏེ་བོད་ཀྱིས་ཁ་བྲལ་རྒྱུའི་རེ་བ་བཏོན་པ་ཡིན་ན།ཕྱི་ལོ་༡༩༥༡ལོར་བོད་ཕྱི་དང་བོད་ནང་ཞེས་པ་གཉིས་གཅིག་གྱུར་དགོས་པའི་རེ་བ་བཏོན་རྒྱུ་མིན་པར་བོད་ཕྱི་མ་ཁ་བྲལ་རྒྱུའི་རེ་བ་བཏོན་གྱི་རེད།རྒྱུ་མཚན་དེ་དག་ལ་བརྟེན།ྋགོང་ས་ྋསྐྱབས་མགོན་ཏཱ་ལའི་བླ་མ་མཆོག་ནས་རྒྱ་ནག་མི་དམངས་སྤྱི་མཐུན་རྒྱལ་ཁབ་ནང་བཞུགས་རྒྱུའི་བདམ་ཁ་གནང་སྟབས།བོད་ཀྱི་མི་རིགས་ས་ཁོངས་རང་སྐྱོང་ངེས་པར་དུ་འོས་མཚམས་ཀྱིས་འཛུགས་གཉེར་བྱེད་དགོས།དེ་ཡང་བོད་མི་རིགས་འདི་བོད་མི་ཡོངས་སུ་རྫོགས་པ་བསྡུས་པའི་མི་རིགས་ས་ཁོངས་རང་སྐྱོང་ཞིག་ཡིན་དགོས་པ་ཡིན།འདི་མངའ་ཁོངས་བདག་དབང་གི་གནད་དོན་ཞིག་དང༌།དེ་མིན་གྱི་གནད་དོན་མ་ཡིན་པར་འདི་ནི་མི་མང་གི་བདེ་སྡུག་དང་འབྲེལ་བའི་དོན་གནད་ཞིག་ཡིན།